text: [{"text_idx": "#000000", "text": "Governor Jubahib, mohatag P1 million reward alang sa makatudlo\u2019g bigtime drug lord"}, {"text_idx": "#000004", "text": "\u201cAko gyung hangyo sa tanan nga katawhan, \u2018pag naa moy nahibaw-an diha nga nagagamit sa droga o nagnegosyo og droga nga mohatag mo\u2019g report sa atong PNP, sa atong PDEA o NBI o any government agency, o diretso mo nga moreport sa akong opisina. Walay makahibalo sa inyong pagreport. Mohatag pa ko\u2019g reward sa inyoha. Kung big time ang inyong report, P 1 million,\u201d sulti ni Kuya Gov."}, {"text_idx": "#000005", "text": "Giawhag ni Governor Jubahib ang mga katawhan nga nagagamit sa ginadiling droga sa paghunong na sa maong bisyo. Iyang gisaysay ang mga krimen nga posibleng mahimo sa mga kabataan samtang anaa ilawom sa ginadiling droga. Sama na lamang sa pagpanglugos sa mga menor de edad ug sa mga katigulangan kalakip sab ang pagpatay."}, {"text_idx": "#000007", "text": "Gipasalig niya, nga andam siyang motagana\u2019g tabang alang sa mga biktima sa ginadiling droga, nga gusto na mabag-o ang dagan sa ilang kinabuhi. Iya kining librehon sa pagparehab kung ugaling man boluntaryo kining motahan sa ilang kaugalingon."}, {"text_idx": "#000008", "text": "\u201cKung namroblema mo sa rehab, ang Davao del Norte, naa tay drug rehab center. Naa sa New Corella. Kung mo-volunteer mo\u2019g surrender, nga moundang namo\u2019g gamit sa droga unya magparehab mo, hala ipagamit nako tong rehab center nato sa New Corella. Librehon mo nako didto nga magparehab mo aron maulian mo sa inyohang pagamit sa droga,\u201d ingon ni Kuya Gov."}, {"text_idx": "#000010", "text": "Sign-up and get a weekly news and events relevant in PIA"}]